**РЕПУБЛИКА СРБИЈА**

**МИНИСТАРСТВО УНУТРАШЊИХ ПОСЛОВА**

Сектор за материјално-финансијске послове

07- 404-ЈН-262/17-07

24.11. 2017. године

Б е о г р а д

ПРЕДМЕТ: ПИТАЊЕ И ОДГОВОР У ОТВОРЕНОМ ПОСТУПКУ ЈАВНЕ НАБАВКЕ МАЛЕ ВРЕДНОСТИ ДОБАРА: **УЉЕ СУНЦОКРЕТОВО, ЗА ПОТРЕБЕ МИНИСТАРСТВА УНУТРАШЊИХ ПОСЛОВА,**

**ЈН БР. 262/17**

У складу са чланом 63. Закона о јавним набавкама („Службени гласник РС број 124/12, 14/15 и 68/15“), достављамо Вам oдговор на питање у вези набавке добара: Уље сунцокретово**, за потребе Министарства унутрашњих послова,** ЈН број 262/17

**ПИТАЊЕ бр. 1:** Молим Вас да нам дате додатно појашњење за Јавну набавку 262/17

Наиме у понуди сте навели да се искажу цене појединачно за 2017 , 2018 И 2019 годину.

Питање је ако неко искаже различите цене за сваку годину, како се рангира понуда у односу на први појединачни уговор тј. да ли се први појединачни уговор закључује на основу укупно понуђене цене за све три године или на основу најниже понуђене цене за 2017 годину.

Према конкурсној документацији није јасно дефинисно да ли се за сваку годину позивају изабрани понуђачи који су закључили оквирни споразум да дају понуду за нови појединачни уговор.

Наиме може се десити да у случају два и више добављача неко да најефтинију понуду за 2017 годину а да у укупном збиру према датим количинма буде скупљи за све три године. Како онда закључујете први појединачни уговор.

**ОДГОВОР бр.1**: У ПОГЛАВЉУ VI **ОБРАЗАЦ ПОНУДЕ СА ОБРАСЦЕМ СТРУКТУРЕ ЦЕНА И УПУТСТВОМ КАКО ДА СЕ ПОПУНИ,** на страни 37 јасно је дефинисано:

 **НАРУЧИЛАЦ ЋЕ РАНГИРАТИ ПОНУДЕ НА ОСНОВУ УКУПНЕ ВРЕДНОСТИ ПОНУДЕ ДОБИЈЕНЕ МНОЖЕЊЕМ ЈЕДИНИЧНЕ ЦЕНЕ СА ОКВИРНИМ КОЛИЧИНАМА, ОДНОСНО УКУПНЕ ВРЕДНОСТИ ПОНУДА ЗА СВЕ ТРИ ГОДИНЕ.**

Оквирни споразум се закључује на три године, минимум са два понуђача/ добављача, а може и више који буду испунили обавезне и додатне услове из члана 75. и 76. Закона о јавним набавкама, а који су дефинисани конкурсном документацијом.

Након закључења оквирног споразума, за предметну набавку, када настане потреба Наручилац ће позвати Добављача који је понудио најнижу цену, за закључење појединачних уговора.

Добављач је дужан да се у року од три дана одазове позиву за закључење појединачног уговора.

Уколико се Добављач са најнижом понуђеном ценом за предметну набавку из спецификације у понуди, не одазове на позив Наручиоца за закључење уговора, Наручилац ће активирати средство финансијског обезбеђења и позвати првог следећег Добављача за закључење уговора према понуђеним ценама из оквирног споразума за наведену набавку.

 ЧЛАНОВИ КОМИСИЈЕ С.Р.